SA4
Exported from Holy-Writings.com on 2026-06-21 - 1 clipping

雜阿含經 (四)

如是我聞： 一時，佛住舍衞國，祇樹，給孤獨園。

爾時，世尊告諸比丘： 「於色不知、不明、不斷、不離欲貪，心不解脱者，則不能越生、老、病、死怖。 如是，受⋯想⋯行⋯識不知、不明、不斷、不離欲貪，心不解脱者，則不能越生、老、病、死怖。

「比丘，於色若知、若明、若斷、若離欲貪，心解脱者，則能越生、老、病、死怖。 如是，受⋯想⋯行⋯識若知、若明、若斷、若離欲貪，心解脱者，則能越生、老、病、死怖。」

時，諸比丘聞佛所説歡喜，奉行。
-- SA4 — Taisho Tipitaka (CC0-1.0)